
	      OPĆINSKOM SUDU U ŠIROKOM BRIJEGU
                                                                                 -sucu za prethodno saslušanje-  

	
Na temelju čl. 45. st. 2. toč. i) i čl. 241. st. 1. ZKP-a F BiH, podižem


O  P  T  U  Ž  N  I  C  U  

P r o t i v :
M. B.  rođen … godine u M.

D a    j e:
1. Nakon što je prethodno na njemu poznat način nabavio NN bijelu materiju, koja svojim izgledom asocira na opojnu drogu „Speed“, iako je znao da se radi o opojnoj drogi i da je posjedovanje iste zakonom zabranjeno, protivno odredbi čl. 4. i 19. Zakona o sprječavanju i suzbijanju opojnih droga (''Sl. glasnik BiH'' broj 8/06), što je htio, istu bijelu NN materiju držao kod sebe u jednoj prozirnoj plavoj PVC vrećici, sve do dana 04.09.2025. godine kada je oko 00,10 sati u mjestu D., Š. B., dok je upravljao vozilom marke Nissan, crne boje, reg. oznaka …, bio kontroliran od strane policijskih službenika PU Š. B., kojima je tom prilikom dobrovoljno pokazao i predao jednu prozirnu plavu PVC vrećicu unutar koje se nalazi bijela NN materija da bi se naknadnim vještačenjem utvrdilo da NN materija, neto mase 1,683 grama, sadrži psihoaktivnu komponentu amfetamin, a Amfetamin se nalazi na Popisu opojnih droga, psihotropnih tvari, biljaka iz kojih se može dobiti opojna droga i prekursor Zakona o sprečavanju i suzbijanju zloupotrebe opojnih droga („Sl. glasnik BiH“ broj 8/06, 103/08 i 51/11). 

	Dakle, da je neovlašteno posjedovao opojnu drogu,  

2. Neutvrđenog dana 2025. godini, nakon što je odlučio da uzgoji indijsku konoplju i od nje dobiju drogu marihuanu, znajući da je uzgoj iste zakonom zabranjen, kao i da je neovlašteno radi prodaje drži, što je htio, protivno odredbama članka 25. Zakona o sprječavanju i suzbijanju zlouporabe opojnih droga („Službeni glasnik BiH'' br. 8/06), u mjestu B., Š. B., pored vikendice koju koristi, zasadio 1 stabljiku, koja stabljika je njegovim uzgojem narasla 115 cm, te koju je uzgajao sve do dana 12.09.2025. godine, kada je od strane policijskih službenika PU Široki Brijeg, koji su postupali po naredbi za pretresanje stana, ostalih prostorija, pokretnih stvari i lica, Općinskog suda u Širokom Brijegu,  broj … Kpp 2 od 09.09.2025. godine, prilikom pretrage vikendice koju isti koristi,  sa pratećim objektima, vozila i osoba, kao i prostorija koje koristi, pronašli NN zelenu stabljiku koja svojim izgledom asocira na biljku Cannabis sativa visine 115 cm, smeđu papirnu vrećicu u kojoj se nalazi NN biljna materija, prozirnu PVC vrećicu u kojoj se nalazi NN biljna materija i digitalnu vagu zelene boje, koje predmete su policijski službenici privremeno izuzeli, da bi se vještačenjem utvrdilo da biljna materija, dostavljena u dva pakovanja, ukupne neto mase 12,589 grama sadrži psihoaktivnu komponentu tetrahidrokanabinol (THC) u udjelu većem od zakonom propisanog, te predstavlja opojnu drogu Cannabis, da biljna  materija dostavljena u 2 koverte,  uzorci uzeti sa stabljike, ukupne neto mase 2,033 grama, sadrži psihoaktivnu komponentu tetrahidrokanabinol (THC) u udjelu većem od zakonom propisanog, te predstavlja opojnu drogu Cannabis, te da tragovi nepoznate materije sa vage sadrže psihoaktivnu komponentu amfetamin, a Amnfetamin, Cannabis i tetrahidrokanabinol (THC) su na Popisu opojnih droga, psihotropnih tvari, biljaka iz kojih se može dobiti opojna droga i prekursor Zakona o sprečavanju i suzbijanju zloupotrebe opojnih droga („Sl. glasnik BiH“ broj 8/06, 103/08 i 51/11). 

Dakle, da je neovlašteno proizvodio i radi prodaje držao tvari propisom proglašene opojnom drogom,

[bookmark: __DdeLink__192_4126848418][bookmark: __DdeLink__913_2491071480]Čime da je pod točkom 1. počinio kazneno djelo Posjedovanje i omogućavanje uživanja opojnih droga iz čl. 239. st. 3. KZ F BiH, a pod točkom 2. kazneno djelo Neovlaštena proizvodnja i stavljanje u promet opojnih droga iz čl. 238. st. 1. KZ F BiH, a sve u vezi sa čl. 54. KZ F BiH.


I. Prijedlog za izricanje mjere sigurnosti	

Predlažem da se u smislu odredbi čl. 78. st. 1. KZ F BiH, u svezi sa odredbom čl. 239. st. 4. KZ F BiH osumnjičenom M. B. izrekne mjera sigurnosti oduzimanja predmeta, tako što će se od istog trajno oduzeti jednu prozirnu plavu PVC vrećicu unutar koje se nalazi bijela NN materija, za koju NN materiju je utvrđeno da se radi o opojnoj drogi Amfetamin, u ostacima nakon provedenog vještačenja, koji predmeti su od istog izuzeti po potvrdi o privremenom oduzimanju predmeta, PU Široki Brijeg, broj … od 04.09.2025. godine, koju prati zapisnik o dobrovoljnoj predaji predmeta, PU Široki Brijeg, broj … od 04.09.2024. godine, koja se po naredbi Općinskog suda u Širokom Brijegu broj … Kpp od 08.09.2025. godine ima čuvati pod kontrolom PU Široki Brijeg, kao i NN zelenu stabljiku koja svojim izgledom asocira na biljku Cannabis sativa visine 115 cm, smeđu papirnu vrećicu u kojoj se nalazi NN biljna materija, prozirnu PVC vrećicu u kojoj se nalazi NN biljna materija i digitalnu vagu zelene boje, izuzeti prilikom postupanja po naredbi Općinskog suda u Širokom Brijegu broj … Kpp 2 od 09.09.2025. godine, o čemu je sačinjena potvrda o privremenom oduzimanju predmeta broj … od 12.09.2025. godine i zapisnik o privremenom oduzimanju predmeta, broj … od 12.09.2025. godine, a koji se po naredbi  Općinskog suda u Širokom Brijegu broj … Kpp 3 od 16.09.2025. godine ima čuvati pod kontrolom PU Široki Brijeg, jer su to predmeti kojim je kazneno djelo počinjeno, odnosno predmeti – opojna droga koja se obvezno oduzima od počinitelja. 

